Самыя яскравыя кароткаметражныя фільмы на тэму аховы навакольнага асяроддзя з усяго свету. За адзін вечар вы ўбачыце анімацыю, дакументальнае і ігравое кіно з Францыі, Іспаніі, ЗША, Бельгіі, Індыі, Непала і інш. Прыгоды маленькай пчолкі і постапакаліптычная фантазія пра жыхароў марскіх глыбінь, трыумф веласіпеднага руху і цяжкае жыццё на сметніку электронных прылад, паэтычнае відэаэсэ пра прыроду паўночнай выспы Шпіцбэрген — усё гэта за адзін вечар.